Aero A.304

Aero A.304 – 1937 m. pirmą kartą išbandytas Čekoslovakijoje sukurtas pilnai metalinis žemasparnis dvimotoris bombonešis – žvalgybinis lėktuvas.

Lėktuvas buvo kuriamas kaip keleivinis laineris A.204, tačiau, „Aero“ nepavykus rasti pirkėjų, jis buvo militarizuotas ir sėkmingai sudalyvavo 1936 m. Čekoslovakijos karinių oro pajėgų paskelbtame konkurse sukurti artimo nuotolio žvalgybinį ir ugnies koregavimo lėktuvą, kuriame nugalėjo Letov S-50 ir CKD-Praga Е-51.A-304. Уголок неба (airwar.ru), 2017.

Ginkluotę sudarė tys kulkosvaidžiai, 300 kg bombų, lėktuve buvo montuojama radijo stotis vz. 26/34 arba vz. 29 ir fotokamera A-I-34 arba A-II-30.Čížek, Martin. Letadla zrazeného nebe – Československá vojenská letadla v roce 1938. p. 82–85, 229.

Čekoslovakijos KOP užsakė 15 šio modelio lėktuvų, iki okupacijos spėta pagamknti 8. Lėktuvu taip pat domėjosi Graikijos ir Rumunijos KOP, buvo sudarytos atitinkamos eksporto sutartys, kurios buvo atšauktos po Čekoslovakijos aneksijos, 1938 m. pabaigoje.

Po Čekoslovakijos okupacijos jau eksploatuotus ir dar keletą įvairiose surinktumo fazėse gamykloje buvusių lėktuvų perėmė Liuftvafė, juos eksploatavusi Prostejove įsikūrusioje aviaicjos mokykloje Nr. 71 (vok. Flugzeugführerschule A/B 71 – FFS A/B 71).Černošek, Jiří. Prostějovské letiště I . letecka-historie.cz

1941 m. vieną (kitais šaltiniais – keletą) lėktuvą įsigijo Bulgarijos KOP, kur jis buvo pavadintas „Pelikan“ ir kaip transportinis buvo eksploatuojamas iki 1943 m.Vinař, Luboš. Aero A-30. Nalžovice: Luboš Vinař, www.vinar.cz

1938 m. buvo sukurtas modernizuotas A.304 variantas – dvimotoris bombonešis Aero A.300, kurio bandymus nutraukė Čekoslovakijos okupacija.

 Operatoriai 
miniatiūra|Aero A-304, 1939 m. sausis


 Bulgarijos karališkosios karinės oro pajėgos – 1 vnt.



 Čekoslovakijos karinės oro pajėgos - 8 vnt.



 Slovakijos karinės oro pajėgos (1939–1945 m.)



 Liuftvafė – iš Čekoslovakijos karinių oro pajėgų perimti (8 vnt) ir vėliau pagaminti (7 vnt.) lėktuvai 

 Techniniai duomenys (A.304) 
miniatiūra| Aero A.304 brėžinys iš trijų projekcijų. Žurnalas L’Aerophile, 1939 m. vasarisBendrieji duomenys

 Įgula: 3
 Ilgis: 13,21 m
 Sparno mojis: 19,20 m
 Aukštis: 3,40 m
 Sparnų plotas: 45,30 m²
 Svoris:
 tuščio: 3 006 kg
 maksimalus kilimo: 4 364 kg
 Jėgainė: du 9 cilindrų oru aušinami žvaigždiniai varikliai Walter Super Castor IMR, išvystantys po 343 kW (460 AG) galios
 Propeleriai: dvimenčiai, mediniai, fiksuoto žingsnio

Skrydžio duomenys

 Greitis:
 maksimalus: 322 km/h (174 mazgai) 1 750 m (5 741 pėdų) aukštyje
 kreserinis: 290 km/h (160 mazgų)
 Skrydžio nuotolis: 1 199 km
 Skrydžio lubos: 5 800 m (19 000 pėdų)
 Kilimo greitis: 6,75 m/s (1 329 pėdų/min)

Ginkluotė

 Kulkosvaidžiai:
 Vienas fiksuotas į priekį šaudantis 7,92 mm kalibro kulkosvaidis ZB-30
 vienas 7,92 mm kalibro kulkosvaidis ZB-30 viršutiniame bokšte
 vienas 7,92 mm kalibro kulkosvaidis ZB-30 apatiniame bokšte
 Bombos: iki 300 kg bombų (po srpanais – 10 bombų po 10 kg arba 2 bombos po 50 kg ir iki 200 kg vidiniame bombų skyriuje)

 Bibliografija 
 (RU) A-304. Уголок неба (airwar.ru), 2017.
 (CZ) Černošek, Jiří. Prostějovské letiště I . letecka-historie.cz
 (CZ) Čížek, Martin. Letadla zrazeného nebe – Československá vojenská letadla v roce 1938. I. vyd. Praha: Naše vojsko, 2015. ISBN 978-80-206-1576-3.
 (EN) Green, William. War Planes of the Second World War: Volume Seven Bombers and Reconnaissance Aircraft. London:Macdonald, 1967.
 (CZ) Kučera, Pavel. (2019) Československé prototypy 1938 – Aero A-204, A-300, A-304. JAKAB. ISBN 978-80-7648-002-5.
 (CZ) Vinař, Luboš. Aero A-30. Nalžovice: Luboš Vinař, www.vinar.cz

 Išnašos 

Kategorija:Aero Vodochody orlaiviai
Kategorija:Bombonešiai
Kategorija:Žemasparniai
Kategorija:Žvalgybiniai lėktuvai